במחאה על פיטורי הענק של חברת טבע בישראל, מאות מעובדי חברת טבע חסמו הבוקר את הכניסה למשרד האוצר בירושלים. כעת מתחייב שר האוצר משה כחלון כי ממשלת ישראל לא תפקיר אותם. לדבריו, "הממשלה תשתמש בכל הכלים העומדים לרשותה בכדי לנסות ולהביא לצמצום מספר המפוטרים וסגירת מפעלים".

בריאיון ל"גלי ישראל" אמר היום יו"ר ועד העובדים של טבע בירושלים, איציק בן סימון, כי "יש לנו חומרים נפיצים ורעילים שיכולים לסגור את המדינה ל-3-4 חודשים וזו לא אמירה של סתם. אם המפעל הזה יבער - 3 חודשים ייפנו את כל ירושלים. לא את מפעל הטבליות, את כל ירושלים יפנו".

עוד הוסיף: "אנחנו נבעיר את המפעל. המפעל שלנו פצצה מתקתקת. ברגע שההחלטה תהיה סופית והחרב תשחט אותנו, אנחנו נשחט בתוך המפעל, כן. "תמות נפשי עם פלישתים".